Hemberget naturreservat

Hemberget naturreservat er et naturreservat i Våler kommune. Det består av et område nær grensen til Sverige nord for Halsjøen. Området ble vernet 21. juni 2017. Reservatet inngår i verneplan for skogvern. Verneforskriften sier at formålet med vernet er «å bevare et stort skog- og myrområde gammel granskog og innslag av rik lauvskog. Området har stor betydning for biologisk mangfold ved at det er leveområde for sjeldne og sårbare sopp- og lavarter. Det er en målsetting å beholde verneverdiene i best mulig tilstand, og eventuelt videreutvikle dem.» Det høyeste punktet er selve Hemberget, 642 meter over havet, helt vest i reservatet. Referanser